ddrg/super_eurlex huggingface dataset:
Euroopa Liidu Teataja L 196 , 17/07/1987 Lk 0003 - 0003

Soomekeelne eriväljaanne: Peatükk 3 Köide 24 Lk 0022

Rootsikeelne eriväljaanne: Peatükk 3 Köide 24 Lk 0022



Nõukogu määrus (EMÜ) nr 2095/87, 13. juuli 1987, millega muudetakse määrust (EMÜ) nr 1883/78, millega kehtestatakse üldeeskirjad sekkumise finantseerimiseks Põllumajanduse Arendus- ja Tagatisfondi tagatisrahastust EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 21. aprilli 1970. aasta määrust (EMÜ) nr 729/70 ühise põllumajanduspoliitika rahastamise kohta, [1] viimati muudetud määrusega (EMÜ) nr 3769/85, [2] eriti selle artikli 3 lõiget 2, võttes arvesse komisjoni ettepanekut ning arvestades, et: määruse (EMÜ) nr 1883/78 [3] (viimati muudetud määrusega (EMÜ) nr 801/87 [4]) lisas on esitatud loetelu meetmetest, mida käsitatakse sekkumisena põllumajandusturgude tasakaalustamiseks määruse (EMÜ) nr 729/70 artikli 3 lõikes 1 määratletud tähenduses; nõukogu on kõnealust lisa korrapäraselt ajakohastanud; pidades silmas arvukaid muudatusi, mida nõukogu ja komisjon teevad turgude tasakaalustamiseks kavandatud meetmetesse, vajadust ajakohastada kõnealuseid meetmeid sisaldavat loetelu sagedamini ning võttes arvesse kõnealuse loetelu selgituslikku olemust, tundub olevat kohane näha ette, et tulevikus tuleks kõnealuse loetelu koostamist ja ajakohastamist lihtsustada, et eespool nimetatud meetmed oleksid vastavuses põllumajandusturgude ühise korralduse raames kohaldatavate eeskirjadega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1883/78 artikkel 1 asendatakse järgmisega: "Artikkel 1 Komisjon koostab määruse (EMÜ) nr 729/70 artikli 3 lõikes 1 määratletud põllumajandusturgude tasakaalustamiseks kavandatud sekkumise põhimõttele vastavate meetmete loetelu kõnealuse määruse artiklis 13 sätestatud korras ja avaldab selle Euroopa Ühenduste Teataja L-seerias." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luksemburg, 13. juuli 1987 Nõukogu nimel eesistuja B. Schall Holberg [1] EÜT L 94, 28.4.1970, lk 13. [2] EÜT L 362, 31.12.1985, lk 17. [3] EÜT L 216, 5.8.1978, lk 1. [4] EÜT L 79, 21.3.1987, lk 14. --------------------------------------------------
Komisjoni määrus (EMÜ) nr 3534/87,

24. november 1987,

kaupade klassifitseerimise kohta ühise tollitariifistiku alamrubriiki 16.04 E

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud nõukogu määrusega (EMÜ) nr 2055/84, [2] eriti selle artiklit 3,

ning arvestades, et:

tuleb vastu võtta sätted, et tagada ühise tollitariifistiku nomenklatuuri ühtne kohaldamine sügavkülmutatud nahata tuunikalatükkide ("tuunikalafileed"), mida eelkõige naha eemaldamise lihtsustamiseks on eelnevalt aurus ja vees keedetud ning mille valgud on seetõttu osaliselt hüübinud, tariifsel klassifitseerimisel;

nõukogu määrusele (EMÜ) nr 950/68, [3] viimati muudetud määrusega (EMÜ) nr 2184/87, [4] lisatud ühise tollitariifistiku rubriiki 03.01 kuulub värske (elus või surnud), jahutatud või sügavkülmutatud kala; rubriiki 16.04 kuuluvad kalatooted ja -konservid;

tänu kuumtöötlusele on kõnealune kala minetanud rubriiki 03.01 kuuluva toote omadused ja kuulub järelikult rubriiki 16.04; kõnealusest rubriigist tuleks valida alamrubriik 16.04 E;

käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Sügavkülmutatud nahata tuunikalatükid ("tuunikalafileed"), mida eelkõige naha eemaldamise lihtsustamiseks on eelnevalt aurus ja vees keedetud ning mille valgud on seetõttu osaliselt hüübinud, klassifitseeritakse ühise tollitariifistiku alamrubriiki:

16.04 Kalatooted ja -konservid, sh kaaviar ja kaaviari asendajad:

E. Tuun.

Artikkel 2

Käesolev määrus jõustub kaheksandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 24. november 1987

Komisjoni nimel

asepresident

Cockfield

[1] EÜT L 14, 21.1.1969, lk 1.

[2] EÜT L 191, 16.7.1984, lk 1.

[3] EÜT L 172, 22.7.1968, lk 1.

[4] EÜT L 203, 24.7.1987, lk 16.

--------------------------------------------------
Euroopa Liidu Teataja L 335 , 25/11/1987 Lk 0010 - 0010

Soomekeelne eriväljaanne: Peatükk 11 Köide 13 Lk 0079

Rootsikeelne eriväljaanne: Peatükk 11 Köide 13 Lk 0079



Komisjoni määrus (EMÜ) nr 3522/87, 24. november 1987, veoliigi märkimise kohta liikmesriikidevahelises kaubandusstatistikas EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. oktoobri 1985. aasta määrust (EMÜ) nr 2954/85, millega kehtestatakse teatavad meetmed liikmesriikidevahelise kaubandusstatistika standardimiseks ja lihtsustamiseks [1], eriti selle artikleid 8 ja 10, ning arvestades, et: nõukogu määrusega (EMÜ) nr 679/85 [2] võeti kasutusele ühendusesisese kaubanduse tollideklaratsiooni näidisvorm; selle näidisega nähakse ette, et veoliiki käsitlevate andmete märkimine peab vastama nõukogu määrusega (EMÜ) nr 2954/85 vastu võetud asjakohastele sätetele; kõnealuseid määrusi kohaldatakse alates 1. jaanuarist 1988; seetõttu oleks soovitatav määrata nimetatud kuupäev tähtajaks, mil liikmesriikidevahelist kaubandust käsitlevates statistilistes aruannetes tuleb hakata märkima veoliiki; käesolevas määruses sätestatud meetmed on kooskõlas väliskaubandusstatistika komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Alates 1. jaanuarist 1988 lisavad ühendus ja liikmesriigid määruse (EMÜ) nr 2954/85 artikli 8 lõike 1 kohaselt esitatavatele andmetele kõnealuse määruse artikli 5 punktis g nimetatud "veoliigi". Artikkel 2 Välja arvatud juhul, kui kohaldatakse nõukogu määruse (EMÜ) nr 1736/75 [3] artiklis 41 sätestatud menetlust, nähakse ette, et liikmesriikide statistilised aruanded, mis esitatakse veoliikide kaupa ja mis hõlmavad vaatlusperioodi, perioodilisust, esitamissagedust ja vajaduse korral aruannete edastamisega seotud koostamistingimusi, edastatakse komisjonile korras, mis põhineb kõnealuse määruse artikli 38 lõike 2 kohaldamisel kehtivatel tavadel. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. november 1987 Komisjoni nimel komisjoni liige Peter Schmidhuber [1] EÜT L 285, 25.10.1985, lk 1. [2] EÜT L 79, 21.3.1985, lk 7. [3] EÜT L 183, 14.7.1975, lk 3. --------------------------------------------------
Euroopa Liidu Teataja L 153 , 13/06/1987 Lk 0007 - 0007

Soomekeelne eriväljaanne: Peatükk 4 Köide 3 Lk 0021

Rootsikeelne eriväljaanne: Peatükk 4 Köide 3 Lk 0021



Nõukogu määrus (EMÜ) nr 1638/87, 9. juuni 1987, väikseima silmasuuruse kehtestamise kohta pelaagilistele traalidele, mida kasutatakse põhjaputassuupüügiks Kirde-Atlandi tulevase mitmepoolse kalandusalase koostöö konventsiooni lepinguosaliste riikide kalandusjurisdiktsiooni alla kuuluvatest merevetest välja jäävas piirkonnas EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 25. jaanuari 1983. aasta määrust (EMÜ) nr 170/83 ühenduse kalavarude kaitse- ja majandamissüsteemi loomise kohta, [1] eriti selle artiklit 11, võttes arvesse komisjoni ettepanekut ning arvestades, et: vastavalt määruse (EMÜ) nr 170/83 artiklile 2 peab nõukogu kättesaadavate teadusuuringute tulemuste alusel välja töötama kõnealuse määruse artiklis 1 ettenähtud eesmärkide saavutamiseks vajalikud kaitsemeetmed; Kirde-Atlandi tulevase mitmepoolse kalandusalase koostöö konventsioon (edaspidi "konventsioon") kiideti heaks otsusega 81/608/EMÜ; [2] konventsioon jõustus 17. märtsil 1982; konventsiooni alusel loodud komisjon võttis 20. novembril 1986. aastal vastu soovituse väikseima silmasuuruse kehtestamise kohta pelaagilistele traalidele, mida kasutatakse põhjaputassuu püügiks konventsiooni lepinguosaliste riikide kalandusjurisdiktsiooni alla kuuluvatest merevetest välja ulatuvas piirkonnas ning kõnealune soovitus muutus ühendusele siduvaks 7. veebruaril 1987; ühendus peab nüüd võtma vajalikud meetmed, et kindlustada kõnealuse soovituse täitmine ühenduse laevade poolt, ON VASTU VÕTNUD KÄESOLEVA MÄÄRUSE: Artikkel 1 1. Liikmesriigi lipu all sõitvatel või liikmesriigi registrisse kantud laevadel on põhjaputassuu püügil kõnealuse konventsiooni lepinguosaliste riikide kalandusjurisdiktsiooni alla kuuluvatest merevetest välja ulatuvas piirkonnas keelatud kasutada pelaagilisi traale silmasuurusega alla 35 millimeetri. Konventsiooni piirkond on määratletud määruse (EMÜ) nr 1899/85 [3] lisas. 2. Laev loetakse põhjaputassuu püügiga tegelevaks, kui laeva pardal oleva põhjaputassuu kogus moodustab üle 50 % põhjaputassuu ja teiste laeval olevate liikide üldkogusest. Pelaagilist traali määratletakse kui veetavat püünist, mis on mõeldud keskmistes ning ülemistes veekihtides parves ujuvate kalaliikide püügiks. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 9. juuni 1987 Nõukogu nimel eesistuja H. De Croo [1] EÜT L 24, 27.1.1983, lk 1. [2] EÜT L 227, 12.8.1981, lk 21. [3] EÜT L 179, 11.7.1985, lk 2. --------------------------------------------------
Euroopa Liidu Teataja L 040 , 10/02/1987 Lk 0009 - 0009

Soomekeelne eriväljaanne: Peatükk 3 Köide 22 Lk 0131

Rootsikeelne eriväljaanne: Peatükk 3 Köide 22 Lk 0131



Komisjoni määrus (EMÜ) nr 393/87, 9. veebruar 1987, millega muudetakse määrust (EMÜ) nr 1963/79, milles sätestatakse teatavate konservide tootmisel kasutatava oliiviõli tootmistoetuse üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EMÜ) nr 1454/86, [2] võttes arvesse nõukogu 26. märtsi 1979. aasta määrust (EMÜ) nr 591/79, milles sätestatakse teatavate konservide tootmisel kasutatava oliiviõli tootmistoetuse üldeeskirjad, [3] viimati muudetud määrusega (EMÜ) nr 3788/85, [4] eriti selle artiklit 9, ning arvestades, et: komisjoni määruse (EMÜ) nr 1963/79 [5] artikli 2 lõikes 3 sätestatakse, et kontrollitaotlus kehtib üksnes selle tootmisprotsessi suhtes, mis lõpetatakse hiljemalt taotluse esitamise kuule järgneva kolmanda kuu viimasel päeval; kogemused on näidanud, et kõnealune tähtaeg on tehnilisest seisukohast ebapiisav konservide selliste tootmisprotsesside puhul, mille käigus oliiviõli kasutatakse nii konservandina kui ka olulise koostisosana valmistoote valmistamisel; selleks et ka selliste konservide puhul oleks võimalik saada tootmistoetust, tuleks ette näha sätted, mis võimaldaksid liikmesriikidel määrata kuni kaheksa kuu pikkune tähtaeg toodete jaoks, mille valmistamiseks sätestatud kolmekuuline tähtaeg on ebapiisav; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1963/79 artikli 2 lõikele 3 lisatakse teise lõiguna järgmine tekst: "Liikmesriigid võivad siiski ette näha pikema, kuni kaheksakuulise tähtaja, kui konservi tootmisprotsessi puhul on vajalik, et õli on kala või köögiviljadega kontaktis esimese lõiguga ettenähtud ajavahemikust pikema aja jooksul." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. veebruar 1987 Komisjoni nimel asepresident Frans Andriessen [1] EÜT 172, 30.9.1966, lk 3025/66. [2] EÜT L 133, 21.5.1986, lk 8. [3] EÜT L 78, 30.3.1979, lk 2. [4] EÜT L 367, 31.12.1985, lk 1. [5] EÜT L 227, 7.9.1979, lk 10. --------------------------------------------------
Euroopa Liidu Teataja L 363 , 23/12/1987 Lk 0027 - 0027

Soomekeelne eriväljaanne: Peatükk 3 Köide 25 Lk 0010

Rootsikeelne eriväljaanne: Peatükk 3 Köide 25 Lk 0010



Komisjoni määrus (EMÜ) nr 3858/87, 22. detsember 1987, millega muudetakse määrust (EMÜ) nr 1351/72 tootjarühmade tunnustamise kohta humalasektoris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] viimati muudetud määrusega (EMÜ) nr 3800/85, [2] eriti selle artikli 7 lõiget 5, ning arvestades, et: komisjoni määruses (EMÜ) nr 1351/72 [3] (viimati muudetud määrusega (EMÜ) nr 1323/86 [4]) sätestatakse humala tootjarühmade ja nende ühenduste tunnustamise tingimused; kõnealuse määruse artiklis 5 nähakse ette, et tootjarühmade ühendus võib taotleda tunnustust, kui muu hulgas on asjaomase ühenduse liikmete registreeritud haritava maa pindala vähemalt 500 hektarit; see piirnorm on liiga kõrge, kui teatavas liikmesriigis on kogu humalakasvatuseks kasutatav ala alla 1000 hektari; seda sätet tuleks vastavalt kohandada; käesolevas määruses sätestatud meetmed on kooskõlas humalaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1351/72 artikli 5 lõikele 1 lisatakse järgmine lõik: "Kui liikmesriigis on kogu humalakasvatuseks kasutatav ala alla 1000 hektari, on nõutud minimaalne pindala 250 hektarit." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. detsember 1987 Komisjoni nimel asepresident Frans Andriessen [1] EÜT L 175, 4.8.1971, lk 1. [2] EÜT L 367, 31.12.1985, lk 32. [3] EÜT L 148, 30.6.1972, lk 13. [4] EÜT L 117, 6.5.1986, lk 12. --------------------------------------------------
Euroopa Liidu Teataja L 032 , 04/02/1988 Lk 0010 - 0010

Soomekeelne eriväljaanne: Peatükk 3 Köide 26 Lk 0027

Rootsikeelne eriväljaanne: Peatükk 3 Köide 26 Lk 0027



Komisjoni määrus (EMÜ) nr 321/88, 2. veebruar 1988, millega muudetakse määrust (EMÜ) nr 2730/81, millega kehtestatakse piima- ja piimatootesektoris pakkumiskutsete väljaandmise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 3904/87, [2] eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81, [3] viimati muudetud määrusega (EMÜ) nr 2498/87, [4] kehtestatakse piima- ja piimatootesektoris pakkumiskutsete väljaandmise õigusega asutuste nimekiri importivates kolmandates riikides; määrust (EMÜ) nr 2730/81 tuleks muuta, pidades silmas komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2730/81 lisas muudetakse väljaandvate asutuste nimekirja Malta osas järgmiselt. "Importiv riik | Väljaandev asutus | Malta | Malta Dairy Products Limited, Old Railway Station, The Dairy Hamrun, Malta; Maltese Government Ministry of Trade, Lascaris, La Valletta." | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. veebruar 1988 Komisjoni nimel asepresident Frans Andriessen [1] EÜT L 148, 28.6.1968, lk 13. [2] EÜT L 370, 30.12.1987, lk 1. [3] EÜT L 272, 26.9.1981, lk 25. [4] EÜT L 232, 19.8.1987, lk 12. --------------------------------------------------
Euroopa Liidu Teataja L 110 , 29/04/1988 Lk 0010 - 0010

Soomekeelne eriväljaanne: Peatükk 3 Köide 26 Lk 0145

Rootsikeelne eriväljaanne: Peatükk 3 Köide 26 Lk 0145



Nõukogu määrus (EMÜ) nr 1098/88, 25. aprill 1988, millega muudetakse määrust nr 136/66/EMÜ õli- ja rasvaturu ühise korralduse kehtestamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühelt poolt rapsi- ja rüpsiseemne ning teiselt poolt päevalilleseemne puhul on soovitav kehtestada garanteeritud maksimumkogus 1988/89., 1989/90. ja 1990/91. turustusaastaks ühel ja samal ajal; garanteeritud maksimumkoguste süsteemi kohaldamisel on soovitatav hinnata toodangut pärast turustusaasta algust, et asjaomased hinnangud oleksid täpsemad; seetõttu tuleks vastavalt muuta määruse nr 136/66/EMÜ [3] (viimati muudetud määrusega (EMÜ) nr 3994/87) [4] artiklit 27a, ON VASTU VÕTNUD KÄESOLEVA MÄÄRUSE: Artikkel 1 Määruse nr 136/66/EMÜ artiklit 27a muudetakse järgmiselt. 1. Lõige 1 asendatakse järgmisega: "1. Nõukogu, tegutsedes asutamislepingu artikli 43 lõikes 2 sätestatud korras, määrab alates 1988/89., 1989/90. ja 1990/91. turustusaastast kolme turustusaasta pikkusteks ajavahemikeks kindlaks ühenduse rüpsi- ja rapsiseemne ning ühenduse päevalilleseemne garanteeritud maksimumkogused." 2. Lõige 3 asendatakse järgmisega: "3. Kui enne turustusaasta teise kuu lõppu hinnatud rüpsi-, rapsi- või päevalilleseemne toodang ületab kõnealusel turustusaastal asjaomase seemne garanteeritud maksimumkoguse, vähendatakse asjaomase turustusaasta toetust summa võrra, mis saadakse erinevuse suurust kajastava koefitsiendi kohaldamisel taotlushinna suhtes. Kui eelmist lõiku kohaldatakse tegeliku toodangu suhtes, mitte enne turustusaasta algust hinnatud toodangu suhtes, ning tulemuseks oleks abi summa vähendamine, mis erineb kohaldatud vähendamisest, kohandatakse järgmiseks turustusaastaks antava abi summat vastavalt olukorrale." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse rapsiseemne suhtes alates 1. juulist 1988 ja päevalilleseemne suhtes alates 1. augustist 1988. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 25. aprill 1988 Nõukogu nimel eesistuja H.-D. Genscher [1] EÜT C 84, 31.3.1988, lk 10. [2] Arvamus on esitatud 14. aprillil 1988 (Euroopa Ühenduste Teatajas seni avaldamata). [3] EÜT 172, 30.9.1966, lk 3025/66. [4] EÜT L 377, 31.12.1987, lk 31. --------------------------------------------------
Euroopa Liidu Teataja L 137 , 02/06/1988 Lk 0018 - 0018



Nõukogu määrus (EMÜ) nr 1494/88, 3. mai 1988, Euroopa Majandusühenduse ja Komoori Islamiliitvabariigi vahelise Komooride rannikuvetes kalastamise kokkuleppe sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühendus ja Komoori Islamiliitvabariik on pidanud läbirääkimisi ja parafeerinud Komooride rannikuvetes kalastamise kokkuleppe; sellega nähakse ühenduse kaluritele ette kalapüügivõimalused Komooride suveräänsete õiguste või jurisdiktsiooni alla kuuluvates vetes; kõnealuse kokkuleppe heakskiitmine on kooskõlas ühenduse huvidega, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ja Komoori Islamiliitvabariigi vahelise Komooride rannikuvetes kalastamise kokkuleppe. Kokkuleppe tekst on lisatud käesolevale määrusele. Artikkel 2 Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. mai 1988 Nõukogu nimel eesistuja M. Bangemann [1] EÜT C 73, 19.3.1988, lk 6. [2] EÜT C 122, 9.5.1988. --------------------------------------------------
Euroopa Liidu Teataja L 143 , 10/06/1988 Lk 0023 - 0023

Soomekeelne eriväljaanne: Peatükk 3 Köide 26 Lk 0203

Rootsikeelne eriväljaanne: Peatükk 3 Köide 26 Lk 0203



Komisjoni määrus (EMÜ) nr 1609/88, 9. juuni 1988, millega määratakse kindlaks määruste (EMÜ) nr 3143/85 ja (EMÜ) nr 570/88 alusel müüdava või lattu saabumise viimane tähtaeg EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta [1] (viimati muudetud määrusega (EMÜ) nr 1109/88 [2]), eriti selle artikli 6 lõiget 7, võttes arvesse nõukogu 15. juuli 1968. aasta määrust (EMÜ) nr 985/68, milles sätestatakse või- ja kooreturul sekkumise üldised eeskirjad [3] (viimati muudetud määrusega (EMÜ) nr 842/88 [4]), eriti selle artiklit 7a, ning arvestades, et: kontsentreeritud võina otsetarbimiseks mõeldud sekkumisvõi alandatud hindadega müügi kohta väljaantud komisjoni 11. novembri 1985. aasta määruse (EMÜ) nr 3143/85 [5] (viimati muudetud määrusega (EMÜ) nr 775/88 [6]) artikli 1 alusel ning või müügi kohta alandatud hindadega ja toetuse andmise kohta või ning kontsentreeritud või kasutamise korral pagaritoodete, jäätise ja teiste toiduainete valmistamiseks väljaantud komisjoni 16. veebruari 1988. aasta määruse (EMÜ) nr 570/88 [7] (muudetud määrusega (EMÜ) nr 949/88 [8]) artikli 1 alusel peab müügiks pakutav või olema ladustatud enne kindlaksmääratavat kuupäeva; kõnealune kuupäev määratakse varude muutumise ja olemasolevate koguste põhjal; pärast eespool nimetatud määruse (EMÜ) nr 570/88 jõustumist tuleks kehtetuks tunnistada komisjoni 18. juuni 1984. aasta määrus (EMÜ) nr 1726/84, millega määratakse kindlaks määruste (EMÜ) nr 262/79 ja (EMÜ) nr 3143/85 alusel müüdava või lattu saabumise viimane tähtaeg [9] (viimati muudetud määrusega (EMÜ) nr 685/88 [10]); käesolevas määruses sätestatud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3143/85 artikli 1 lõikes 1 osutatud või peab olema ladustatud enne 1. jaanuari 1987. Määruse (EMÜ) nr 570/88 artiklis 1 osutatud või peab olema ladustatud enne 1. jaanuari 1987. Artikkel 2 Käesolevaga tunnistatakse määrus (EMÜ) nr 1726/84 kehtetuks. Artikkel 3 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. juuni 1988 Komisjoni nimel asepresident Frans Andriessen [1] EÜT L 148, 28.6.1968, lk 13. [2] EÜT L 110, 29.4.1988, lk 27. [3] EÜT L 169, 18.7.1968, lk 1. [4] EÜT L 87, 31.3.1988, lk 4. [5] EÜT L 298, 12.11.1985, lk 9. [6] EÜT L 80, 25.3.1988, lk 31. [7] EÜT L 55, 1.3.1988, lk 31. [8] EÜT L 92, 9.4.1988, lk 43. [9] EÜT L 163, 21.6.1984, lk 28. [10] EÜT L 71, 17.3.1988, lk 26. --------------------------------------------------